ÚRAD VLÁDY SLOVENSKEJ REPUBLIKY
               sekcia vládnej legislatívy

								 Na rokovanie vlády SR
								 Dňa  12. januára  2005								           K materiálu č. 552/2005
						 		 K bodu č. 

      S T A N O V I S K O

k návrhu  zákona, ktorým sa mení a dopĺňa zákon č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov 
v znení zákona č. 369/2004 Z. z. –k novému zneniu

	I.

       Návrh zákona, ktorým sa mení a dopĺňa zákon č.553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení zákona č. 369/2004 Z. z. predkladá na rokovanie vlády Slovenskej republiky minister práce, sociálnych vecí a rodiny Ľudovít Kaník mimo Plánu legislatívnych úloh vlády Slovenskej republiky na rok 2004.

	II.

       Účelom predkladaného návrhu zákona je zmeniť doterajší spôsob určovania tarifných platov pedagogických zamestnancov. Cieľom navrhovanej novely je posilniť odmeňovanie pedagogických zamestnancov a tým motivovať predovšetkým mladých zamestnancov, aby vykonávali prácu, na ktorú získali odbornú spôsobilosť.     

                                                         III.                    

      Legislatívna rada vlády Slovenskej republiky prerokovala predmetný návrh zákona dňa 11. januára 2005.
Legislatívna rada vlády Slovenskej republiky odporučila predkladateľovi zapracovať jej jednu pripomienku a na rokovanie vlády Slovenskej republiky predložiť návrh zákona v novom znení.  

	    IV.
	
      Sekcia vládnej legislatívy Úradu vlády Slovenskej republiky konštatuje, že v predloženom znení návrhu zákona je pripomienka Legislatívnej rady vlády SR zapracovaná, a preto odporúča návrh zákona , ktorým sa mení a dopĺňa zákon č.553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení zákona č. 369/2004 Z. z. v predloženom znení schváliť. 

Bratislava 12. januára 2004
Vypracovali: D. Mochnacká
	E. Eškutová

									Štefan G r m a n
									generálny riaditeľ                                                   
              sekcie vládnej   legislatívy